# Oliver Dulić

|  |
| --- |
| Oliver Dulić Оливер Дулић |
|
 |
|

---

ministar za zaštitu okoline, rudarstva i prostornog planiranja
 |
| **Na dužnosti** 14. mart 2011 – 27. jul 2012
 |
| Prethodnik
 | Oliver Dulić Petar Škundrić (rudarstvo) |
| Nasljednik
 | Velimir Ilić (građevina i urbanizam) Milan Bačević (rudarstvo i prostorno planiranje) Zorana Mihajlović (zaštita okoline) |
|

---

ministar za zaštitu okoline i prostornog planiranja
 |
| **Na dužnosti** 7. jul 2008 – 14. mart 2011
 |
| Nasljednik
 | Oliver Dulić
 |
|

---

10. predsednik Narodne skupštine Republike Srbije
 |
| **Na dužnosti** 23. maj 2007 – 25. jun 2008
 |
| Prethodnik
 | Tomislav Nikolić
 |
| Nasljednik
 | Slavica Đukić Dejanović
 |
|

---

 |
| Rođen/a
 | 21. januara 1975.  (1975-01-21) Beograd, SR Srbija, SFRJ
 |
| Državljanstvo
 | Jugosloven
 |
| Politička stranka
 | Demokratska stranka
 |
| Suprug/a
 | Andrea Kuzman
 |
| Prebivalište
 | Subotica/Beograd, Srbija
 |
| Alma mater
 | Univerzitet u Beogradu
 |
| Profesija
 | hirurg
 |

**Oliver Dulić** (rođen 21. 1. 1975. u Beogradu) je srpski političar, hirurg i nekadašnji vaterpolista jugoslavenske nacionalnosti. Član je Demokratske stranke, a od 23.5. 2007. do 25.6. 2008. je služio kao Predsednik Narodne skupštine Republike Srbije. Bio je jedan od vođa studentskih protesta 1996.godine. Odrastao je i živi u Subotici u kojoj je zaposlen na odeljenju *Ortopedske hirurgije i traumatologije* subotičke bolnice, a vlasnik je i firme za promet računarima, računarskom opremom i softverom *„DG kompjuters“*. Od 2008. do 2012. je bio ministar u vladi Mirka Cvetkovića.

## Porodica

Oliver je rođen kao treći (od četvorice) sin Ivana i Nade Dulić iz Subotice. Oženjen je Andreom sa kojom nema dece.

## Obrazovanje, naučni rad i sportski rad

Osnovnu školu je završio u Subotici,a Medicinski fakultet univerziteta u Beogradu je upisao 1993.godine. Studije je okončao 1999.godine sa prosečnom ocenom 8.77,posle čega je upisao postdiplomske studije iz ortopedske hirurgije, a trenutno specijalizira ortopedsku hirurgiju i traumatologiju. Kao autor ili koautor je objavio osam radova iz raznih oblasti hirurgije koji su objavljivani na studentskim kongresima u Berlinu,Kairu i Majamiju i tri rada koja su objavljena na domaćim studentskim kongresima.

Pored Medicinskog fakulteta univerziteta u Beogradu završio je i stručnu školu pri univerzitetu u Oslu na temu *„Internacionalni zdravstveni sistemi“*,a u Subotici je završio osnovnu muzičku školu za tamburu, klavir i gitaru. Od 2006.godine studira master studije na temu *„Evropske integracije i uprava“* fakulteta za ekonomiju,finansije i administraciju koji se nalazi u sklopu univerziteta Singidunum iz Beograda. Tečno govori engleski jezik,a služi se i nemačkim,norveškim i mađarskim jezikom.

Dulić se petnaest godina bavio vaterpolom kao profesionalni igrač u klubovima u državnom rangu takmičenja.

## Politička karijera

Oliver Dulić ulazi u politički život 1996.godine sa Čedomirom Jovanovićem kao jedan od vođa studentskih protesta. Učestvovao je u osnivanju *Studenstke inicijative*(iz koje je kasnije nastao studentski pokret *„Otpor“*) i *Balkanskog foruma*,a dva puta je biran u sastav studentskog parlamenta Unirziteta u Beogradu.

Demokratskoj stranci pristupa 1997.godine,a 1999.godine je posto potpredsednik opštinskog odbora DS za Suboticu. Naredne godine je postao potpredsednik pokrajinskog odbora DS za Vojvodinu i na tom položaju je ostao do februara 2006.godine kada je na kongresu stranke izabran za člana predsedništva i odbora za zdravstvo i spoljnu politiku.

Biran je za poslanika narodne skupštine republike Srbije u tri saziva na izborima:

* 2000.godine
* 2003.godine
* 2007.godine

Bio je kandidat DS za predsednika opštine Subotica, ali ga je pobedio tesnim rezultatom predstavnik saveza vojvođanskih Mađara Geza Kučera.

## Reference

## Vanjske veze

* Oliver Dulić na Twitteru
* *„Ko je Oliver Dulić“*(www.politika.co.yu)